BASES DA CONVOCATORIA DE SUBVENCIÓNS PARA A CELEBRACIÓN DE FESTAS POPULARES DO ANO 2019
ADMINISTRACIÓN LOCAL — Municipal — Caldas de Reis (Subvencións e axudas, 10/06/2019)

Coa finalidade de promocionar a celebración de festas populares apoiando a organización dos programas festivos que realizan asociacións ou grupos de veciños, así como contribuír a preservar a tradición festiva do noso municipio, en cumprimento das competencias que o Concello de Caldas de Reis ten na promoción da Cultura e da ocupación do tempo libre, conforme se estipula no artigo 25.2 da Lei 7/1985, do 2 de abril, a Alcaldía ven de aprobar as seguintes bases. Estas subvencións teñen por obxecto colaborar coas Comisións de Festas do municipio de Caldas de Reis para a realización de festas populares no municipio de Caldas de Reis durante o período 01 de xaneiro a 30 de novembro de 2019. As actividades deberán estar abertas a todos os cidadáns, realizarse en espazos accesibles e de uso público ou vecinal e ter entrada libre e gratuíta. Unha mesma festa só será subvencionada a través dunha única comisión de festas. Exclúense desta Convocatoria as festas organizadas con motivo de conmemoracións ou celebracións particulares ou de orixe privado, as organizadas por particulares ou entidades con ánimo de lucro ou as destinadas unicamente a socios dunha entidade ou a un colectivo particular. Con estas subvencións o Concello de Caldas de Reis pretende promocionar a celebración de festas populares, apoiando a organización dos programas festivos que realizan asociacións ou grupos de veciños así como contribuír a preservar a tradición festiva do noso municipio. Poderán solicitar estas subvencións as entidades xuridicamente constituídas que estean rexistradas no Concello de Caldas de Reis ou agrupacións de persoas físicas ou xurídicas, públicas ou privadas ou colectivos constituídos coa finalidade de levar a cabo o obxecto desta convocatoria, sempre que cumpran ademais os seguintes requisitos: As axudas destínanse á organización e realización do programa de actividades da festa parroquial obxecto da subvención. Estas subvencións son incompatibles con outras axudas ou financiación do Concello de Caldas de Reis, exceptuando a actuación de agrupacións a través do Programa de Actuacións Musicais do Concello, que non se terán en conta para esta solicitude. As subvencións son compatibles con outras concedidas por outras administracións ou entes públicos ou privados. Non obstante, a suma do importe das axudas recibidas e dos ingresos obtidos non poderá superar o custe total do programa a desenvolver. O importe das axudas determinarase segundo o número de días festivos que se celebren e nos que se realice unha verbena ou concerto na que actúe unha orquestra ou grupo musical en directo. Exclúense os dúos e os tríos de animación musical. Establécese unha axuda de 400 € por cada día de festa. O presuposto de gastos do proxecto presentado para a organización das festas deberá ser igual ou superior ao importe da subvención. Para a concesión destas axudas destinarase un presuposto de 7.000 €. O importe do crédito destinado a esta convocatoria, poderá incrementarse nunha contía adicional sen necesidade de nova convocatoria, respectando os límites e condicións establecidas no artigo 58 do Real decreto 887/2006 de 21 de xullo e no artigo 31 da Lei 9/2007, de 13 de xuño de subvencións de Galicia. O gasto irá con cargo á aplicación presupostaria 3389.48901 “Subvencións festas barrios e parroquias” dos orzamentos municipais vixentes. O procedemento de tramitación das subvencións recollidas nesta convocatoria axustarase ao disposto no artigo 19.2 da Lei 9/2007, de 13 de xuño de subvencións de Galicia, dado que polo obxecto e finalidade da subvención non resulta necesario realizar a comparación e prelación das solicitudes presentadas nun único procedemento. Seguirase un procedemento abreviado e a instrución do procedemento levarase a cabo polos servizo municipal de xestión económica e orzamentaria, que realizará as actuacións que estime necesarias para a determinación, o coñecemento e comprobación dos datos en virtude dos cales se debe formular a proposta de resolución. As entidades que soliciten algunha subvención deberán presentar as súas solicitudes na sede electrónica do Concello de Caldas de Reis e no caso de persoas físicas ou agrupacións de persoas físicas ou xurídicas poden facelo no Rexistro Xeral do Concello de Caldas de Reis. O prazo de solicitude iniciarase a partir do día seguinte ao da publicación do extracto da convocatoria no Boletín Oficial da Provincia, a través da Base de Datos Nacional de Subvencións e rematará o 30 de novembro de 2019 As solicitudes presentaranse no modelo que a tal fin preparará o Concello de Caldas de Reis e no que deberá constar: Ademáis deberá acreditarse o seu pagamento da seguinte forma: 6.1.- O procedemento de concesión destas subvencións axustarase ao disposto no artigo 19.2 da Lei 9/2007, de 13 de xuño de subvencións de Galicia e seguirase un procedemento abreviado. Previo informe dos servizos técnicos, a proposta de resolución e aprobación da xustificación será efectuada por un único acto pola Concelleiro/a de Cultura e aprobados polo órgano competente, previa fiscalización da intervención municipal, consonte ao procedemento previsto nos artigos 19.2 e 22 da Lei 9/2007, do 13 de xuño, de subvencións de Galicia.6.2.- A relación co acordo de concesión e denegación das subvencións farase pública no taboleiro de anuncios e na páxina web do Concello Caldas de Reis.6.3.- O acto de resolución da subvención esgota a vía administrativa. De acordo co que dispón o artigo 123 da Lei 39/2015, de 1 de outubro, poderá interpoñerse recurso potestativo de reposición ante o Alcalde deste Concello, no termo dun mes a contar desde o día seguinte da recepción da notificación, ou ben directamente recurso contencioso administrativo ante o Xulgado do Contencioso-Administrativo de Pontevedra As entidades ou agrupacións de persoas perceptoras das subvencións estarán obrigadas a: Considéranse gastos subvencionables, aqueles que de maneira indubitada respondan á natureza da actividades subvencionada e resulten estrictamente necesarios e se realicen no prazo establecido. Só se admitirán como gastos subvencionables gastos de contratación de actividades musicais ou culturais ou gastos de infraestructura, seguros ou pago de dereitos de autor. O abono da subvención levarase a cabo mediante transferencia bancaria, nun pago único, sen necesidade de presentar ningún tipo de xustificación tendo en conta que esta xa deberá formar parte da documentación que acompaña a solicitude. O pago das subvencións aprobadas realizarase mediante transferencia bancaria.10.1.- O Concello de Caldas de Reis reserva para si o dereito a orientar tecnicamente as actividades, a comprobar os datos económicos e a inversión da cantidade económica outorgada así como a efectiva realización delas, e a estender e dar a coñecer publicamente as actividades subvencionadas.10.2.- En caso de incumprimento das obrigas por parte dos perceptores, o Concello procederá á anulación total ou parcial da subvención.11.1.- O concello quedará exento de calquera responsabilidade civil, mercantil, laboral ou de calquera outra derivada das actuacións ás que estean obrigadas as persoas ou entidades destinatarias das subvencións outorgadas.11.2.- A presentación de solicitudes para esta convocatoria implicará a autorización ao Concello de Caldas de Reis para facer as consultas a outras administracións que considere oportunas para solicitar información.11.3.- De acordo co establecido pola normativa vixente en materia de protección de datos, o responsable de tratamento dos datos persoais é Concello de Caldas de Reis, con enderezo en Rúa Ferreria n.1, 36650–Caldas de Reis (Pontevedra). Os datos serán utilizados para prestar o servizo solicitado e a xestión administrativa derivada da prestación do servizo. Os datos non se cederán a terceiros, salvo por obriga legal. Pode exercerse o dereito a acceder, rectificar ou suprimir os datos erróneos, solicitar a limitación do tratamento dos datos así como opoñerse ou retirar o consentimento en calquera momento e solicitar a portabilidade dos mesmos en calquera momento. O Concello de Caldas de Reis subministrará os datos relativos ás subvencións concedidas ao Rexistro Público de Subvencións de Galicia e á Base de Datos Nacional de Subvencións. Para todo aquelo no previsto expresamente nas presentes bases aplicarase: No cumprimento do disposto no artigo 18.2 da Lei 38/2003, Xeral de Subvencións, e demais normativa de desenvolvemento, o Concello de Caldas de Reis remitirá a Base de Datos Nacional de Subvenciones información sobre a concesión das subvencións. En Caldas de Reis O Alcalde en funcións Alexandru Ion De Castro Coig O'donnell